CELEX: 31996D0463
Language: sk
Date: 1996-07-23 00:00:00
Title: Rozhodnutie Rady z 23. júla 1996, ktorým sa určuje referenčný orgán zodpovedný za spoluprácu v zjednocovaní metód testovania a odhadu výsledných hodnôt u čistokrvného plemenného hovädzieho dobytka

314                 SK                               Úradný vestník Európskej únie                                   03/zv. 19

31996D0463

2.8.1996                                 ÚRADNÝ VESTNÍK EURÓPSKYCH SPOLOČENSTIEV                                     L 192/19

                                                        ROZHODNUTIE RADY
                                                            z 23. júla 1996,
             ktorým sa určuje referenčný orgán zodpovedný za spoluprácu v zjednocovaní metód testovania
                     a odhadu výsledných hodnôt u čistokrvného plemenného hovädzieho dobytka

                                                              (96/463/EHS)

             RADA EURÓPSKYCH SPOLOČENSTIEV,
             so zreteľom na Zmluvu o založení Európskeho spoločenstva,
             so zreteľom na návrh Komisie,
             so zreteľom na smernicu Rady 87/328/EHS z 18. júna 1987 o prijatí čistokrvného plemenného hovä-
             dzieho dobytka na chovné účely (1), najmä na jej článok 5,
             keďže s cieľom zjednotiť metódy testovania a odhadu výsledných hodnôt u čistokrvného plemenného
             hovädzieho dobytka, keď sa prijíma na chovné účely, by sa mal určiť referenčný orgán;
             keďže by sa mali vymedziť právomoci a povinnosti tohto orgánu;
             keďže vzhľadom na získanú skúsenosť by sa malo stredisko „Interbull“ určiť za referenčný orgán zodpo-
             vedný za spoluprácu v zjednocovaní metód testovania a odhadu výsledných hodnôt u čistokrvného
             plemenného hovädzieho dobytka,

             PRIJALA TOTO ROZHODNUTIE:

                                                                 Článok 1
             1.  Orgán uvedený v prílohe I sa určuje za referenčný orgán zodpovedný za spoluprácu v zjednocovaní
             metód testovania a odhadu výsledných hodnôt u čistokrvného plemenného hovädzieho dobytka.
             2.    Povinnosti orgánu určeného v odseku 1 sa stanovujú v prílohe II.

                                                                 Článok 2
             Toto rozhodnutie je adresované členským štátom.

             V Bruseli 23. júla 1996

                                                                                                     Za Radu
                                                                                                     predseda
                                                                                                     I. YATES

             (1) Ú. v. ES L 167, 26.6.1987, s. 54. Smernica v znení Aktu o pristúpení z roku 1994.
 ---pagebreak--- 03/zv. 19          SK                                 Úradný vestník Európskej únie                                                  315

                                                                 PRÍLOHA I

                                         Názov orgánu:
                                         INTERBULL Centre
                                         Department of Animal Breeding and Genetics
                                         Swedish University of Agricultural Sciences
                                         Box: 7023
                                         S-750 07 Uppsala,
                                         Švédsko

                                                                 PRÍLOHA II

            Povinnosti orgánu určeného v článku 1 ods. 1 rozhodnutia sú takéto:
            1. byť dokumentačným a informačným strediskom pre metódy testovania a odhadu genetickej hodnoty čistokrvného
               plemenného hovädzieho dobytka pre členské štáty Európskej únie, ako to ustanovuje rozhodnutie 86/130/EHS (1).
               Táto povinnosť bude plnená:
               — pravidelným prijímaním výsledkov genetických odhadov a údajov, na ktorých boli založené,
               — porovnávaním rôznych metód testovania a vykonávaním odhadu genetickej hodnoty čistokrvného plemenného
                   hovädzieho dobytka;
            2. na žiadosť členských štátov a Komisie:
               a) poskytovať pomoc s cieľom prispieť k zosúladeniu rôznych metód testovania a odhadu genetickej hodnoty
                  čistokrvného plemenného hovädzieho dobytka, najmä odporučením metód výpočtu, ktoré sa majú požívať;
               b) poskytovať pomoc s cieľom umožniť porovnanie výsledkov metód testovania a odhadu genetickej hodnoty
                  zvierat v rôznych členských štátoch, najmä:
                  — vypracovaním kontrolných protokolov, aby bolo možné vykonať odhady v rôznych členských štátoch tak,
                      aby sa zlepšila výpovedná hodnota výsledkov a účinnosť programov selekcie,
                  — vykonávaním medzinárodného odhadu dobytka na základe genetického odhadu vykonaného v rôznych člen-
                      ských štátoch,
                  — rozšírením individuálnych výsledkov medzinárodných hodnotení,
                  — uverejnením vzorca konverzie a všetkých súvisiacich genetických prác;
               c) pomáhať orgánom uvedeným v bode I prílohy k rozhodnutiu 86/130/EHS, aby sa zúčastnili porovnania
                  výsledkov odhadu genetickej hodnoty na medzinárodnej úrovni;
               d) zhodnotiť problémy odhadu čistokrvných plemenných zvierat a pokúsiť sa vyriešiť problémy spojené s genetic-
                  kými odhadmi vykonanými v rôznych členských štátoch.

            (1) Ú. v. ES L 101, 17.4.1986, s. 37. Rozhodnutie naposledy zmenené a doplnené rozhodnutím 94/515/EHS (Ú. v. ES L 207,
                10.8.1994, s. 30).